Gedagte vir die dag: In stilwees en vertroueFoto: Nathan Steyn Daarom moet jy in stilte op die Here vertrou en jou nie ontstel oor die voorspoedige lewe van ’n skelm nie. (Ps 37:7) In ons stiltetyd moet ons inderdaad stil word voor God. Dit beteken ons moet ons bekommernisse eenkant toe skuif en net op God fokus, ons almagtige Koning, die Skepper van die heelal. In plaas daarvan om te dink aan die argument wat jy sopas gehad het, wat jy vir aandete gaan maak of te wonder hoe jy jou skuld gaan betaal, word jy net stil voor God. Wanneer jy dit doen, sal jy voel hoe die sorge van die dag van jou skouers lig. Jy sal opnuut besef dat God in beheer is en dat jy net op Hom moet vertrou en geduldig moet wag tot Hy jou help. Jy sal versterk en bemoedig kan voortgaan met jou dag. Onthou altyd: “As julle julle bekeer en tot rus kom, sal julle gered word. Julle krag lê in stil wees en vertroue hê” (Jes 30:15).